pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“อนุทิน” เปิดไอซียูสนามมณฑลทหารบกที่ 11 แห่งแรก ยกระดับเป็นรพ.สนามระดับสูง รองรับโควิด สีแดงและสีเหลืองพื้นที่ กทม.
วันศุกร์ที่ 2 กรกฎาคม 2564
“อนุทิน” เปิดไอซียูสนามมณฑลทหารบกที่ 11 แห่งแรก ยกระดับเป็นรพ.สนามระดับสูง รองรับโควิด สีแดงและสีเหลืองพื้นที่ กทม.
รองนายกรัฐมนตรีและรัฐมนตรีว่าการกระทรวงสาธารณสุขเปิด “ไอซียูสนาม” แห่งแรก ที่โรงพยาบาลสนามกองทัพบก มณฑลทหารบกที่ 11 รองรับผู้ป่วยโควิด 19 พื้นที่ กทม.อาการสีเหลือง 120 เตียง และสีแดง 58 เตียง ติดตั้งระบบต่างๆ เหมือนโรงพยาบาลบุษราคัม
รองนายกรัฐมนตรีและรัฐมนตรีว่าการกระทรวงสาธารณสุขเปิด “ไอซียูสนาม” แห่งแรก ที่โรงพยาบาลสนามกองทัพบก มณฑลทหารบกที่ 11 รองรับผู้ป่วยโควิด 19 พื้นที่ กทม.อาการสีเหลือง 120 เตียง และสีแดง 58 เตียงติดตั้งระบบต่างๆ เหมือนโรงพยาบาลบุษราคัม มีบุคลากรทางการแพทย์จากโรงพยาบาลธนบุรี บํารุงเมืองดูแล เริ่มให้บริการพรุ่งนี้เป็นต้นไป
วันนี้ (2 กรกฎาคม 2564) ที่โรงพยาบาลสนามกองทัพบก มณฑลทหารบกที่ 11 เขตหลักสี่ กทม.นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นายแพทย์เกียรติภูมิ วงศ์รจิตปลัดกระทรวงสาธารณสุข พลตรี ธวัชชัย ตั้งพิทักษ์กุล ผู้บัญชาการมณฑลทหารบกที่ 11 และนายแพทย์ธเรศ กรัษนัยรวิวงค์อธิบดีกรมสนับสนุนบริการสุขภาพ ร่วมพิธีเปิดโรงพยาบาลสนามกองทัพบก มณฑลทหารบกที่ 11 รองรับผู้ป่วยโควิด 19สีเหลืองและสีแดงในพื้นที่ กทม.
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวว่า จากสถานการณ์โรคโควิด 19 ที่มีผู้ติดเชื้อเพิ่มขึ้น ทําให้มีความต้องการเตียงรักษาผู้ป่วยอาการรุนแรงมากขึ้น จึงมีการขยายจํานวนเตียงเพื่อรองรับ ดังนั้น กระทรวงสาธารณสุข จึงร่วมกับ กทม. และกองทัพบก ยกระดับโรงพยาบาลสนามกองทัพบก มณฑลทหารบกที่ 11 ซึ่งจากเดิมรับผู้ป่วยโควิด 19 อาการสีเขียวจํานวน 192 เตียง ให้เป็นโรงพยาบาลสนามระดับสูง รองรับผู้ป่วยกลุ่มอาการสีเหลืองและสีแดงได้ โดยเปิดเตียงไอซียูสนามเพิ่มในรูปแบบของอาคารสําเร็จรูป 2 ชั้น จํานวน 4 อาคาร แบ่งเป็นเตียงผู้ป่วยสีแดง 58 เตียง ผู้ป่วยสีเหลือง 120 เตียง รวม 178 เตียง มีความมิดชิด สะดวกสบาย และความปลอดภัย มีการปรับปรุงระบบถ่ายเทอากาศ ระบบดูแลผู้ป่วยแบบเทเลเมดิซีนมีห้องความดันลบ ติดตั้งระบบออกซิเจน และกล้องวงจรปิด ผ่านการตรวจสอบประเมินมาตรฐานจากกรมสนับสนุนบริการสุขภาพเรียบร้อยแล้ว สามารถเปิดบริการรองรับผู้ป่วยได้ตั้งแต่พรุ่งนี้เป็นต้นไป
นายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ กล่าวว่า การเปิดห้องไอซียูสนามโรงพยาบาลสนามกองทัพบก ใช้หลักการเดียวกับโรงพยาบาลบุษราคัม เมืองทองธานี โดยจัดให้มีห้องแยก เครื่องออกซิเจนHigh flowติดตั้งระบบไหลเวียนออกซิเจนสําหรับผู้ป่วย ระบบควบคุม กล้องวงจรปิด เครื่องมอนิเตอร์ติดตามอาการ ระบบเทเลเมดิซีน โดยโรงพยาบาลธนบุรี บํารุงเมือง สนับสนุนเครื่องมือแพทย์ 45 ล้านบาท ค่าปรับปรุงสถานที่ 25 ล้านบาท การวางระบบเครือข่ายและไอที 4 ล้านบาท จัดทีมแพทย์ พยาบาล และบุคลากรทางการแพทย์อื่นๆ ในการดูแลผู้ป่วยอาการสีเหลืองและสีแดง ซึ่งเมื่อผู้ป่วยอาการดีขึ้นอยู่ในระดับเป็นสีเขียวจะส่งต่อไปHospitelหรือโรงพยาบาลสนามอื่นต่อไป
********************************* 2 กรกฎาคม 2564
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดี จัดมหกรรมไกล่เกลี่ยลูกหนี้ เจ้าหนี้ทั่วไทย เนื่องในวันสถาปนาครบรอบ 47 ปี เร่งสนองนโยบาย รัฐมนตรีว่าการกระทรวงยุติธรรม
วันอังคารที่ 14 ธันวาคม 2564
กระทรวงยุติธรรม โดยกรมบังคับคดี จัดมหกรรมไกล่เกลี่ยลูกหนี้ เจ้าหนี้ทั่วไทย เนื่องในวันสถาปนาครบรอบ 47 ปี เร่งสนองนโยบาย รัฐมนตรีว่าการกระทรวงยุติธรรม
กระทรวงยุติธรรม โดยกรมบังคับคดี จัดมหกรรมไกล่เกลี่ยลูกหนี้ เจ้าหนี้ทั่วไทย เนื่องในวันสถาปนาครบรอบ 47 ปี เร่งสนองนโยบาย รัฐมนตรีว่าการกระทรวงยุติธรรม ลดความเหลื่อมล้ําของประชาชน พอใจผลไกล่เกลี่ยสําเร็จมากถึง 444 เคส
นางทัศนีย์ เปาอินทร์ รองอธิบดีรักษาราชการแทน อธิบดีกรมบังคับคดี เปิดเผยว่า นายสมศักดิ์ เทพสุทิน รัฐมนตรีว่าการกระทรวงยุติธรรม มีนโยบายช่วยลดความเหลื่อมล้ําในสังคมหลังเชื้อโควิด-19 ระบาด ซึ่งทําให้ประชาชนจํานวนมากถูกเจ้าหนี้ฟ้องบังคับคดี จากปัญหาหนี้ภาคครัวเรือน หนี้รายย่อย และหนี้ธุรกิจขนาดกลางและขนาดย่อม (SMEs) โดยกรมบังคับคดีมีภารกิจในการไกล่เกลี่ยข้อพิพาทชั้นบังคับคดีซึ่งให้ความสําคัญในเรื่องการช่วยเหลือลูกหนี้ที่ศาลมีคําพิพากษาแล้วมาอย่างต่อเนื่อง และเนื่องในวันที่ 28 พ.ย. 64 เป็นวันคล้ายวันสถาปนากรมบังคับคดี ครบรอบ 47 ปี กรมบังคับคดี จึงจัดโครงการ “ไกล่เกลี่ยทั่วไทย เนื่องในวันสถาปนากรมบังคับคดีครบรอบ 47 ปี” ระหว่างวันที่ 15 - 30 พ.ย. 64 ณ ศูนย์ไกล่เกลี่ยข้อพิพาท กรมบังคับคดี และสํานักงานบังคับคดีจังหวัด สาขาทั่วประเทศ รวม 117 แห่ง ซึ่งผลการไกล่เกลี่ยสําเร็จ จํานวน 444 เรื่อง ทุนทรัพย์ 167,279,936.80 บาท และภายในงานยังให้บริการคําปรึกษาทางกฎหมายเกี่ยวกับการบังคับคดีแก่ประชาชนที่มาร่วมงานอีกด้วย
นางทัศนีย์ เผยอีกว่า เจ้าหนี้ ลูกหนี้ จะได้เจรจากันด้วยความพึงพอใจผ่านผู้ไกล่เกลี่ยของกรมบังคับคดีซึ่งเป็นคนกลางในการเจรจา กรมบังคับคดีพร้อมเปิดโอกาสให้ประชาชนที่กําลังประสบปัญหาสามารถยื่นคําร้องขอไกล่เกลี่ยข้อพิพาทผ่านเว็บไซต์กรมบังคับคดี www.led.go.th หรือ แอปพลิเคชัน Session Call โดยสอบถามรายละเอียดเพิ่มเติมได้ที่ศูนย์ไกล่เกลี่ยข้อพิพาท กรมบังคับคดี โทรศัพท์หมายเลข 0 2887 4840 , 0 2887 5072 หรือสายด่วนกรมบังคับคดี 1111 กด 79 และสํานักงานบังคับคดีจังหวัด สาขาทั่วประเทศ
รัฐบาลไทย-ข่าวทำเนียบรัฐบาล-โฆษกรัฐบาลแนะฝ่ายค้าน เอาหลักฐานโชว์ชัดบนเวทีซักฟอก ไม่ใช่เน้นวาทกรรม เสียดสี สาดโคลน ชี้ควรใช้เนื้อหาเป็นตัวตั้ง จะอภิปราย รมต.กี่คนไม่ใช่เอาจำนวนเข้าว่าแล้วค่อยหาข้อมูลเอาดาบหน้า
วันจันทร์ที่ 6 มิถุนายน 2565
โฆษกรัฐบาลแนะฝ่ายค้าน เอาหลักฐานโชว์ชัดบนเวทีซักฟอก ไม่ใช่เน้นวาทกรรม เสียดสี สาดโคลน ชี้ควรใช้เนื้อหาเป็นตัวตั้ง จะอภิปราย รมต.กี่คนไม่ใช่เอาจํานวนเข้าว่าแล้วค่อยหาข้อมูลเอาดาบหน้า
โฆษกรัฐบาลแนะฝ่ายค้าน เอาหลักฐานโชว์ชัดบนเวทีซักฟอก ไม่ใช่เน้นวาทกรรม เสียดสี สาดโคลน ชี้ควรใช้เนื้อหาเป็นตัวตั้ง จะอภิปราย รมต.กี่คน ไม่ใช่เอาจํานวนเข้าว่าแล้วค่อยหาข้อมูลเอาดาบหน้า แจงรัฐบาลพร้อมรับฟังข้อเสนอแนะและนําไปตรวจสอบทุกครั้ง
วันที่ 6 มิ.ย. 65 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่ พ.ต.อ.ทวี สอดส่อง เลขาธิการพรรคประชาชาติ ระบุถึงการอภิปรายไม่ไว้วางใจนายกรัฐมนตรี และรัฐมนตรีเป็นรายบุคคลว่า จะเน้นข้อมูลที่เห็นว่ารัฐบาลทําผิดกฎหมาย และส่อไปในทางทุจริต มีหลักฐานเป็นหลัก ประมาณ 2-3 เรื่องใหญ่ว่า เป็นเรื่องปกติที่ฝ่ายค้านชอบโหมโรงก่อนศึกซักฟอกทุกครั้งว่ามีหลักฐาน มีไม้เด็ด แต่เมื่อถึงเวลาอภิปรายจริงก็มักจะเป็นอย่างที่ประชาชนได้เห็น ได้รับทราบว่า มีแต่วาทกรรม เสียดสี สาดโคลน เนื้อหาต่างจากที่แกนนําม็อบบนท้องถนนพูดบนเวทีหรือไม่ประชาชนก็ทราบดี เพียงแต่ถูกนํามาพูดในสภาฯ โดยคนที่เรียกตัวเองว่าเป็น ส.ส. ซึ่งเป็นเรื่องที่ไม่ถูกต้อง อย่างไรก็ตาม หากฝ่ายค้านมีหลักฐานจริงตามที่กล่าวอ้างก็นํามาแสดงในสภาฯ ได้ รัฐบาลพร้อมรับฟังอยู่แล้ว ที่ผ่านมารัฐบาลก็รับฟังข้อเสนอแนะและนําไปตรวจสอบทุกครั้ง เพียงแต่ฝ่ายค้านไม่ยอมเปิดใจ ทําเหมือนอภิปรายเสร็จแล้วก็แลัวกันไป ไม่ได้สนใจคําชี้แจงของรัฐบาลเท่าที่ควรด้วยซ้ํา ทั้งนี้ เชื่อว่าเมื่อรัฐบาลชี้แจงข้อบิดเบือนต่าง ๆ ของฝ่ายค้านแล้ว ประชาชนจะเข้าใจและเลิกสับสน
ส่วนกรณีที่ น.ส.ศิริกัญญา ตันสกุล ส.ส.บัญชีรายชื่อ พรรคก้าวไกล ระบุว่า รายชื่อรัฐมนตรีที่ถูกอภิปรายไม่ไว้วางใจ เป้าหมายหลักเป็นรัฐมนตรีกลุ่ม 3 ป.คือ พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม พล.อ.ประวิตร วงษ์สุวรรณ รองนายกรัฐมนตรี และ พล.อ.อนุพงษ์ เผ่าจินดา รัฐมนตรีว่าการกระทรวงมหาดไทยนั้น นายธนกร กล่าวว่า ขอให้ฝ่ายค้านไปคุยกันเองให้ตกผลึกก่อนดีกว่าว่า สามารถหาข้อมูลที่อ้างว่ามีการทุจริตได้จริงหรือไม่ ควรใช้เนื้อหาเป็นตัวตั้ง แล้วค่อยสรุปว่าจะอภิปรายรัฐมนตรีกี่คนแน่ ไม่ใช่เอาจํานวนรัฐมนตรีที่จะถูกอภิปรายเป็นตัวตั้ง แล้วค่อยไปหาข้อมูลเอาดาบหน้า ซึ่งสุดท้ายจะกลายเป็นการอภิปรายแบบน้ําท่วมทุ่งเหมือนที่ผ่านมา ทั้งนี้ ฝ่ายค้านควรอภิปรายแบบเสนอแนะด้วยข้อมูล ข้อเท็จจริง ให้เห็นว่ารัฐบาลตัดสินใจอะไรผิดพลาด เกิดการใช้งบประมาณไม่เหมาะสมตรงไหน อย่างไร และการบริหารที่อ้างว่ามีความผิดพลาดนั้น สร้างความเสียหายจริงหรือไม่ ซึ่งจะทําให้ประชาชนได้รับประโยชน์มากกว่า
รัฐบาลไทย-ข่าวทำเนียบรัฐบาล-ขยายมาตรการบรรเทาภาระผู้มีบัตรสวัสดิการแห่งรัฐ
วันจันทร์ที่ 27 กันยายน 2564
ขยายมาตรการบรรเทาภาระผู้มีบัตรสวัสดิการแห่งรัฐ
วันจันทร์ที่ 27 กันยายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเห็นชอบในหลักการและขยายระยะเวลามาตรการบรรเทาภาระค่าสาธารณูปโภคและค่าครองชีพแก่ผู้มีบัตรสวัสดิการแห่งรัฐ โดยกรณีใช้ไฟฟ้าไม่เกิน 50 หน่วย/เดือน ติดต่อกัน 3 เดือนให้สิทธิใช้ไฟฟ้าฟรี หากใช้เกิน 50 หน่วย/เดือน ให้วงเงิน 315 บาท/ครัวเรือน/เดือน สนับสนุนค่าน้ําประปา 100 บาท/ครัวเรือน/เดือน กรณีใช้ไม่เกิน 315 บาท สนับสนุนค่าอุปโภคบริโภค สําหรับผู้มีรายได้ไม่เกิน 30,000 บาท/ปี ให้ได้รับคนละ 300 บาท/เดือน ผู้มีรายได้เกิน 30,000 แต่ไม่เกิน 100,000 บาท/ปี รับคนละ 200 บาท/เดือน นอกจากนี้ ยังมีส่วนลดก๊าซหุงต้ม คนละ 45 บาท/3 เดือน ค่าโดยสารรถ ขสมก. บขส. และรถไฟ อย่างละ 500 บาท/คน/เดือน ตั้งแต่เดือน ต.ค.2564 - ก.ย.2565
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ตั้งแต่วันที่ 1 มกราคม 2565 ผู้ขับรถบรรทุกวัตถุอันตราย (ท.4) ต้องมีหนังสือรับรองการขับรถวัตถุอันตรายใช้คู่กับใบขับขี่ ท.4 พร้อมเริ่มเดินหน้าอบรมและทดสอบตามข้อกำหนดมาตรฐานสากล
วันพุธที่ 22 ธันวาคม 2564
ตั้งแต่วันที่ 1 มกราคม 2565 ผู้ขับรถบรรทุกวัตถุอันตราย (ท.4) ต้องมีหนังสือรับรองการขับรถวัตถุอันตรายใช้คู่กับใบขับขี่ ท.4 พร้อมเริ่มเดินหน้าอบรมและทดสอบตามข้อกําหนดมาตรฐานสากล
...
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า การขนส่งวัตถุอันตรายในประเทศไทยมีแนวโน้มการขยายตัวเพิ่มขึ้นตามสภาพเศรษฐกิจและการเจริญเติบโตของภาคอุตสาหกรรม โดยเฉพาะอย่างยิ่งการขนส่งเชื้อเพลิงที่จําเป็นต้องมีการขนส่งไปทั่วทั้งประเทศเพื่อสนองความต้องการใช้พลังงานของประชาชน ซึ่งหากระหว่างการขนส่งเกิดอุบัติเหตุขึ้นอาจเป็นสาเหตุของความสูญเสียต่อชีวิต ทรัพย์สิน และสิ่งแวดล้อมได้มากกว่าอุบัติเหตุในการขนส่งสินค้าทั่วไป ทั้งนี้ การที่ผู้ขับขี่มีความรู้ความเข้าใจเกี่ยวกับคุณสมบัติของวัตถุอันตราย รวมไปถึงแนวทางวิธีการในการระงับความเสี่ยงและความเป็นอันตรายของวัตถุอันตรายเมื่อเกิดการรั่วไหล จะเป็นการยกระดับความปลอดภัยในการขนส่งวัตถุอันตรายได้อีกทางหนึ่ง ดังนั้น กรมการขนส่งทางบก (ขบ.) จึงได้ดําเนินการตามความตกลงระหว่างประเทศด้านการขนส่งสินค้าอันตรายที่ประเทศไทยเป็นภาคี โดยกําหนดให้ผู้ขับรถบรรทุกสินค้าที่เป็นวัตถุอันตรายทั้ง 9 ประเภท (ประเภทที่ 1 วัตถุระเบิด ประเภทที่ 2 ก๊าซ ประเภทที่ 3 ของเหลวไวไฟ ประเภทที่ 4 ของแข็งไวไฟ ประเภทที่ 5 สารออกซิไดซ์ ประเภทที่ 6 สารพิษและสารติดเชื้อ ประเภทที่ 7 วัสดุกัมมันตรังสี ประเภทที่ 8 สารกัดกร่อน และประเภทที่ 9 วัตถุอันตรายเบ็ดเตล็ด) ต้องมีหนังสือรับรองการขับรถวัตถุอันตราย ควบคู่กับใบอนุญาตเป็นผู้ขับรถชนิดที่ 4 ซึ่งการจะได้รับหนังสือรับรองการขับรถวัตถุอันตรายนั้น ต้องผ่านการอบรมและทดสอบจากหน่วยงานที่ ขบ. มอบหมาย โดยมีหลักสูตรอบรม จํานวน 4 หลักสูตร เป็นหลักสูตรขั้นพื้นฐาน 1 หลักสูตร ซึ่งผู้ขับรถขนส่งสินค้าวัตถุอันตรายทุกประเภท ต้องผ่านการอบรมและทดสอบในหลักสูตรขั้นพื้นฐานทุกคน และหลักสูตรพิเศษ จํานวน 3 หลักสูตร สําหรับผู้ต้องปฏิบัติหน้าที่ขับรถวัตถุอันตรายประเภทที่ต้องการความเชี่ยวชาญเพิ่มเติม ประกอบด้วย หลักสูตรพิเศษสําหรับการขนส่งวัตถุอันตรายในรูปแบบแท็งก์ หลักสูตรพิเศษสําหรับการขนส่งวัตถุอันตราย ประเภทที่ 1 วัตถุระเบิด และหลักสูตรพิเศษสําหรับการขนส่งวัตถุอันตราย ประเภทที่ 7 วัสดุกัมมันตรังสี
อธิบดีกรมการขนส่งทางบก กล่าวเพิ่มเติมว่า หนังสือรับรองการขับรถวัตถุอันตรายมีลักษณะเป็นบัตรสมาร์ทการ์ดขนาดเดียวกับใบอนุญาตเป็นผู้ขับรถเพื่อให้สะดวกต่อการพกพา มีอายุไม่เกิน 3 ปี โดยตั้งแต่วันที่ 1 มกราคม 2565 เป็นต้นไป ผู้ขับรถวัตถุอันตราย (ท.4) ต้องเข้ารับการอบรมและทดสอบตามหลักสูตรอบรมที่ ขบ. กําหนด ตามประเภทและลักษณะการบรรทุกวัตถุอันตราย ทั้งนี้ ความปลอดภัยในการขนส่งวัตถุอันตรายทางถนนจะเกิดขึ้นอย่างเป็นรูปธรรมจากความร่วมมือของทุกภาคส่วน โดยเฉพาะผู้ประกอบการขนส่งวัตถุอันตรายต้องตระหนักและไม่ยินยอมให้พนักงานขับรถซึ่งไม่มีใบอนุญาตเป็นผู้ขับรถชนิดที่ 4 (ท.4) และหนังสือรับรองการขับรถวัตถุอันตรายปฏิบัติหน้าที่โดยเด็ดขาด รวมถึงต้องมีเอกสารการขนส่งอยู่ในรถตลอดการขนส่ง ตรวจสอบสภาพความมั่นคงแข็งแรงและอุปกรณ์ส่วนควบของรถ ตรวจสอบอุปกรณ์หรือเครื่องมือที่จําเป็นในการระงับเหตุฉุกเฉิน ซึ่งเป็นส่วนหนึ่งที่สําคัญในการยกระดับมาตรฐานความปลอดภัยการขนส่งวัตถุอันตรายทางถนนของประเทศไทย
รัฐบาลไทย-ข่าวทำเนียบรัฐบาล-โฆษกรัฐบาลรับหนังสือเสนอนายกรัฐมนตรี พิจารณาให้สนามชนโคเปิดการแข่งขันได้ เผย “นายกฯ” ห่วงใยประชาชนทุกสาขาอาชีพ ย้ำ การดำเนินการทุกอย่างต้องเป็นไปตามมาตรการสาธารณสุข
วันอังคารที่ 16 พฤศจิกายน 2564
โฆษกรัฐบาลรับหนังสือเสนอนายกรัฐมนตรี พิจารณาให้สนามชนโคเปิดการแข่งขันได้ เผย “นายกฯ” ห่วงใยประชาชนทุกสาขาอาชีพ ย้ํา การดําเนินการทุกอย่างต้องเป็นไปตามมาตรการสาธารณสุข
โฆษกรัฐบาลรับหนังสือเสนอนายกรัฐมนตรี พิจารณาให้สนามชนโคเปิดการแข่งขันได้ เผย “นายกฯ” ห่วงใยประชาชนทุกสาขาอาชีพ ย้ํา การดําเนินการทุกอย่างต้องเป็นไปตามมาตรการสาธารณสุข
วันนี้ (16 พ.ย.64) เวลา 10.40 น. ณ โรงแรมโซฟิเทล กระบี่ โภคีธรา กอล์ฟ แอนด์ สปา รีสอร์ท อ.เมืองกระบี่ จ.กระบี่ นายธนกร วังบุญคงชนะ โฆษกประจําสํานักนายกรัฐมนตรี เป็นผู้แทนรับหนังสือ ถึงพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม จากนายชาคริต รองสวัสดิ์ นายกสมาคมกีฬาชนโคไทย ขอให้นายกรัฐมนตรีพิจารณาเปิดโอกาสให้สนามชนโคได้มีการแข่งขัน เพื่อช่วยให้พี่น้องประชาชนที่เกี่ยวข้องกับภาคส่วนการชนโคที่ได้รับความเดือดร้อนจากสถานการณ์โควิด-19 ได้กลับมามีอาชีพ โดยนายกสมาคมกีฬาชนโคไทย ได้ขอบคุณนายกรัฐมนตรีและรัฐบาลที่ได้เปิดประเทศตั้งแต่ 1 พ.ย. ที่ผ่านมา ภายใต้มาตรการด้านสาธารณสุข ควบคู่ไปกับมาตรการด้านเศรษฐกิจ
โอกาสนี้ โฆษกประจําสํานักนายกรัฐมนตรีรับมอบหนังสือถึงนายกรัฐมนตรี พร้อมกล่าวว่า นายสมศักดิ์ เทพสุทิน รัฐมนตรีว่าการกระทรวงยุติธรรม ได้นําเรื่องดังกล่าวเข้าหารือในที่ประชุม ศบค. เมื่อสัปดาห์ที่ผ่านมา ซึ่งท่านนายกรัฐมนตรีได้รับที่จะพิจารณาตามมาตรการของกระทรวงสาธารณสุข ทั้งนี้ ท่านนายกฯ มีความห่วงใยประชาชนทุกสาขาอาชีพ สิ่งไหนที่เป็นประโยชน์กับสมาคม เป็นประโยชน์กับพี่น้องประชาชน ท่านนายกฯ จะพิจารณาเร่งดําเนินการให้ โดยทุกอย่างต้องเป็นไปตามมาตรการด้านสาธารณสุข
รัฐบาลไทย-ข่าวทำเนียบรัฐบาล-นิพนธ์ ลุยแจกโฉนดฯ ให้ชาวพัทลุง เร่งให้กรรมสิทธิ์ที่อยู่อาศัย-ที่ทำกิน เดินหน้าสร้างหลักประกันฯ ลดความเหลื่อมล้ำ สร้างรายได้ฯ ยัน รัฐบาลทำต่อ นโยบายประกันรายได้ให้เกษตรกร
วันศุกร์ที่ 20 พฤษภาคม 2565
นิพนธ์ ลุยแจกโฉนดฯ ให้ชาวพัทลุง เร่งให้กรรมสิทธิ์ที่อยู่อาศัย-ที่ทํากิน เดินหน้าสร้างหลักประกันฯ ลดความเหลื่อมล้ํา สร้างรายได้ฯ ยัน รัฐบาลทําต่อ นโยบายประกันรายได้ให้เกษตรกร
นิพนธ์ ลุยแจกโฉนดฯ ให้ชาวพัทลุง เร่งให้กรรมสิทธิ์ที่อยู่อาศัย-ที่ทํากิน เดินหน้าสร้างหลักประกันฯ ลดความเหลื่อมล้ํา สร้างรายได้ฯ ยัน รัฐบาลทําต่อ นโยบายประกันรายได้ให้เกษตรกร สร้างความเป็นอยู่ให้ประชาชนดีขึ้น
เมื่อเวลา 10.30 น. วันที่ 20 พฤษภาคม 2565 ที่โรงเรียนบ้านขัน ต.ชุมพล อ.ศรีนครินทร์ จ.พัทลุง นายนิพนธ์ บุญญามณี รัฐมนตรีช่วยว่าการกระทรวงมหาดไทย เป็นประธานในพิธีมอบโฉนดที่ดินตามโครงการ “มอบโฉนดที่ดินทั่วไทย นําสุขคลายทุกข์ให้ประชาชน” โดยมี นายนริศ ขํานุรักษ์ ส.ส.พัทลุง พรรคประชาธิปัตย์ น.ส.สุพัชรี ธรรมเพชร เลขานุการ รมช.สธ. นายกู้เกียรติ วงศ์กระพันธุ์ ผู้ว่าราชการจังหวัดพัทลุง เจ้าพนักงานที่ดินจังหวัดพัทลุง นายอําเภอศรีนครินทร์ นายกเทศมนตรีตําบลชุมพล ข้าราชการ และประชาชนในพื้นที่ ร่วมมอบโฉนดที่ดินครั้งนี้
นายนิพนธ์ กล่าวว่า ปัญหาที่ดินเป็นปัญหาความเดือดร้อนของพี่น้องประชาชน เพราะที่ดินคือต้นทุนที่สําคัญในการที่จะก่อให้เกิดการผลิต ก่อให้เกิดรายได้ในครัวเรือน ถ้าเราสามารถแก้ปัญหาการถือครองที่ดินได้ให้แก่ประชาชนได้ เราก็จะสามารถลดความเหลื่อมล้ําในสังคมนี้ได้ เพราะฉะนั้นการกระจายการถือครองที่ดินจึงเป็นสิ่งสําคัญ และเป็นอีกหนึ่งนโยบายสําคัญที่จะช่วยลดความเหลื่อมล้ําในการเข้าถึงการใช้ทรัพยากรที่ดินของชาติ การมอบโฉนดที่ดินวันนี้ซึ่งเป็นเอกสารสิทธิ์ที่มีความสําคัญมากมีประโยชน์เป็นหลักทรัพย์ค้ําประกันใช้เป็นแหล่งทุนในการประกอบอาชีพขอให้ประชาชนรักษาไว้อย่างดีอย่านําไปจําหน่ายจ่ายโอนโดยไม่จําเป็นและนําไปสร้างฐานะความเป็นอยู่ให้มั่นคงสร้างงานสร้างรายได้เพิ่มผลผลิตนําไปประกอบการพัฒนาอาชีพของตนเองให้มีรายได้ที่เพิ่มขึ้น มีความเจริญมั่นคงพร้อมกันนี้จะขยายผลการเดินสํารวจออกโฉนดให้พร้อมกันทุกจังหวัดทั่วประเทศเพื่อสร้างหลักประกันที่มั่นคงในกรรมสิทธิ์ในที่อยู่อาศัย ที่ทํากินให้ประชาชนและเป็นการลดความเหลื่อมล้ําในการเข้าถึงการใช้ทรัพยากรที่ดินของชาติ ซึ่งพี่น้องประชาชนจะได้รับประโยชน์ในเรื่องนี้อย่างเต็มที่ อย่างกรณี นโยบายประกันรายได้เกษตรกร ขอยืนยันว่ารัฐบาลโดยกระทรวงพาณิชย์ กระทรวงเกษตรฯ ได้ดําเนินการอย่างเป็นรูปธรรมและจะทําต่อเนื่องที่ทําให้วันนี้ราคาพืชเศรษฐกิจในพื้นที่ภาคใต้ทั้งปาล์มน้ํามัน ยางพารา มีราคาสูงขึ้น รวมถึงราคาสินค้าพืชเกษตรทั้งประเทศล้วนแต่มีราคาสูงขึ้นกว่าราคาประกันและราคาสูงกว่าช่วงที่ผ่านมา ทําให้พี่น้องประชาชนมีความเป็นอยู่ที่ดีขึ้น และขอถือโอกาสนี้ขอบคุณไปยังกํานัน ผู้ใหญ่บ้าน ผู้บริหารท้องถิ่นในการช่วยกันดูแลพี่น้องประชาชนในช่วงสถานการณ์โควิดที่ผ่านมาเป็นอย่างดี
รัฐบาลไทย-ข่าวทำเนียบรัฐบาล-รองปลัดฯ วรวรรณ เป็นประธานการประชุมขับเคลื่อนการดำเนินงานการประเมินคุณธรรมและความโปร่งใสในการดำเนินงานของหน่วยงานภาครัฐ (ITA) สปอ.
วันจันทร์ที่ 21 กุมภาพันธ์ 2565
รองปลัดฯ วรวรรณ เป็นประธานการประชุมขับเคลื่อนการดําเนินงานการประเมินคุณธรรมและความโปร่งใสในการดําเนินงานของหน่วยงานภาครัฐ (ITA) สปอ.
นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมขับเคลื่อนการดําเนินงานการประเมินคุณธรรมและความโปร่งใสในการดําเนินงานของหน่วยงานภาครัฐ (ITA) สปอ. ประจําปีงบประมาณ พ.ศ. 2565
รองปลัดฯ วรวรรณ เป็นประธานการประชุมขับเคลื่อนการดําเนินงานการประเมินคุณธรรมและความโปร่งใสในการดําเนินงานของหน่วยงานภาครัฐ (ITA) สปอ. ประจําปีงบประมาณ พ.ศ. 2565
วันนี้ (21 กุมภาพันธ์ 2565) นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมขับเคลื่อนการดําเนินงานการประเมินคุณธรรมและความโปร่งใสในการดําเนินงานของหน่วยงานภาครัฐ (ITA) สปอ. ประจําปีงบประมาณ พ.ศ. 2565 โดยมี นางรวีวรรณ อุตรนคร ผู้อํานวยการกองกลาง นางสาวสุนีย์ โสภณ ผู้อํานวยการกองบริหารทรัพยากรบุคคล นายสมชัย เอมบํารุง ผู้อํานวยการกองกฎหมาย นายนฤบดินทร์ วุฒิวรรณ ผู้อํานวยการกองยุทธศาสตร์และแผนงาน นางลมัย ทองเรือง ผู้อํานวยการศูนย์ปฏิบัติการต่อต้านการทุจริต ข้าราชการ และเจ้าหน้าที่ สํานักงานปลัดกระทรวงอุตสาหกรรม เข้าร่วม ณ ห้องประชุม อก.1 สํานักงานปลัดกระทรวงอุตสาหกรรม
โดยการประชุม ดังกล่าวฯ เป็นการรายงานผลการประเมินคุณธรรมและความโปร่งใสในการดําเนินงานของหน่วยงานภาครัฐ (ITA) และมาตรการขับเคลื่อนการส่งเสริมคุณธรรมและความโปร่งใส สํานักงานปลัดกระทรวงอุตสาหกรรม ประจําปีงบประมาณ พ.ศ. 2565 พร้อมทั้งการพิจารณาแนวทาง การขับเคลื่อนการดําเนินงานการประเมินคุณธรรมและความโปร่งใสในการดําเนินงานของหน่วยงานภาครัฐ (ITA) สํานักงานปลัดกระทรวงอุตสาหกรรม ประจําปีงบประมาณ พ.ศ. 2565
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ชมยุติธรรมจังหวัดสุโขทัย เร่งประสานกระทรวงแรงงาน-สถานทูต ช่วยคนไทยในเกาหลีป่วยติดเชื้อในสมองกลับบ้าน
วันพุธที่ 12 มกราคม 2565
รัฐมนตรีว่าการกระทรวงยุติธรรม ชมยุติธรรมจังหวัดสุโขทัย เร่งประสานกระทรวงแรงงาน-สถานทูต ช่วยคนไทยในเกาหลีป่วยติดเชื้อในสมองกลับบ้าน
รัฐมนตรีว่าการกระทรวงยุติธรรม ชมยุติธรรมจังหวัดสุโขทัย เร่งประสานกระทรวงแรงงาน-สถานทูต ช่วยคนไทยในเกาหลีป่วยติดเชื้อในสมองกลับบ้าน ญาติปลื้มขอบคุณทุกหน่วยงาน ชี้ปีนี้ตั้งใจทํางานเชิงรุกช่วยเหลือชาวบ้าน
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า สํานักงานยุติธรรมจังหวัดสุโขทัย ได้รับการร้องขอความช่วยเหลือจากญาติของ นายสุทน คําเถิน ชาว อ.บ้านด่านลานหอย จ.สุโขทัย ที่เดินทางไปทํางานที่เกาหลีใต้ 5 ปี ไม่มีงานประจํา รับจ้างทั่วไป และได้ป่วยติดเชื้อไวรัสทางสมอง อยากให้ช่วยประสานนําตัวกลับประเทศ ซึ่งทางยุติธรรมจังหวัดได้ประสานกับกระทรวงแรงงาน และสถานทูตให้แล้ว เบื้องต้นทราบว่า ค่าใช้จ่ายในการรักษาพยาบาลขณะนี้ 80 ล้านวอน เป็นเงินไทยประมาณ 2.2 ล้านบาท ทางสถานทูตไทยได้เปิดรับการบริจาคมาได้ 8 ล้านวอน ขณะนี้ผู้ป่วยอาการยังทรงตัวแต่หมอยังไม่อนุญาตให้ขึ้นเครื่องบิน ยังต้องรอดูอาการอีกสักระยะ โดยทางกระทรวงแรงงานและกระทรวงต่างประเทศกําลังประสานและให้การช่วยเหลืออยู่ ซึ่งจากนี้ไปเป็นหน้าที่การดําเนินงานของกระทรวงการต่างประเทศ
นายสมศักดิ์ กล่าวว่า ตนต้องขอชื่นชมสํานักงานยุติธรรมจังหวัด ที่แม้เรื่องนี้จะไม่ใช่เรื่องโดยตรงที่มีหน้าที่รับผิดชอบ แต่เมื่อมีชาวบ้านที่เดือดร้อนมาขอความช่วยเหลือ ก็จัดการประสานภาคส่วนต่างๆได้เป็นอย่างดี ซึ่งตรงกับความตั้งใจของตนที่อยากให้ทุกหน่วยงานในกระทรวงยุติธรรมทํางานเชิงรุกและบูรณาการร่วมกับหน่วยงานต่างๆ ทั้งในและนอกกระทรวงเพื่อประโยชน์ของชาวบ้าน และต้องขอขอบคุณสํานักงานแรงงานจังหวัดสุโขทัย กระทรวงแรงงานและกระทรวงการต่างประเทศที่ให้ความร่วมมือในการช่วยเหลือชาวบ้าน โดยการทํางานของกระทรวงยุติธรรมในปีนี้ เราจะเน้นการช่วยเหลือประชาชนเป็นหลัก นําความยุติธรรมใส่มือประชาชน และเป็นที่พึ่งสําหรับประชาชนที่ต้องการความยุติธรรมและการช่วยเหลือ
ด้าน น.ส.ศุภกานต์ คําเถิน พี่สาวนายสุทน กล่าวว่า ต้องขอขอบคุณกระทรวงยุติธรรม สํานักงานยุติธรรมจังหวัดสุโขทัย สํานักงานแรงงานจังหวัดสุโขทัย กระทรวงการต่างประเทศที่ช่วยประสานกับหน่วยงานต่างๆให้ รวมทั้งกระทรวงแรงงานและสถานทูตที่เร่งดําเนินการช่วยเหลือ เพราะครอบครัวของเราลําบากไม่ได้ร่ํารวย มีอาชีพทําไร่ทํานา ถ้าเราไม่ได้รับการช่วยเหลือเราก็ไม่รู้จะต้องทํายังไงแล้ว ขอบคุณทุกหน่วยงานที่ช่วยครอบครัวของเราอย่างเต็มที่
รัฐบาลไทย-ข่าวทำเนียบรัฐบาล-โฆษกรัฐบาลเผย “นายก” ขอทุกฝ่ายช่วยกันประคับประคองสถานการณ์โควิด-19 หลังภาพรวมการเปิดสถานบันเทิงเป็นไปด้วยดี ย้ำยังต้องเน้น "สวมหน้ากาก" ป้องกันโควิด-19และโรคทางเดินหายใจอื่นๆ
วันพฤหัสบดีที่ 2 มิถุนายน 2565
โฆษกรัฐบาลเผย “นายก” ขอทุกฝ่ายช่วยกันประคับประคองสถานการณ์โควิด-19  หลังภาพรวมการเปิดสถานบันเทิงเป็นไปด้วยดี ย้ํายังต้องเน้น "สวมหน้ากาก" ป้องกันโควิด-19และโรคทางเดินหายใจอื่นๆ
โฆษกรัฐบาลเผย “นายก” ขอทุกฝ่ายช่วยกันประคับประคองสถานการณ์โควิด-19  หลังภาพรวมการเปิดสถานบันเทิงเป็นไปด้วยดี ย้ํายังต้องเน้น "สวมหน้ากาก" ป้องกันโควิด-19และโรคทางเดินหายใจอื่นๆ  วันนี้ ผู้ติดเชื้อโควิด-19 จํานวน 2,560 ราย
วันนี้ (2 มิถุนายน 65) นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมขอบคุณสถานประกอบการ ผับ บาร์ คาราโอเกะ นักท่องเที่ยวและผู้ใช้บริการ ที่ปฏิบัติตามมาตรการป้องกันและควบคุมการแพร่ระบาดของโรคโควิด-19 อย่างเคร่งครัด และขอให้ทุกฝ่ายช่วยกันดูแล ประคับประคองสถานการณ์โควิด-19 สวมหน้ากากอนามัย เว้นระยะห่าง ล้างมือ โดยภาพรวมการเปิดสถานบันเทิงใน 31 จังหวัด พื้นที่สีฟ้า-สีเขียว เป็นไปด้วยดี อย่างไรก็ตาม นายกรัฐมนตรียังกําชับให้ส่วนราชการที่เกี่ยวข้อง ยังคงต้องติดตามเพื่อประเมินสถานการณ์การติดเชื้อในประเทศ เพื่อนําไปปรับมาตรการในลําดับต่อไป
นายกรัฐมนตรียังย้ําว่า แม้สถานการณ์ในอนาคตดีขึ้น แต่ขณะนี้ทุกคนยังดูแลตนเองอย่างรอบด้าน โดยเฉพาะการ "สวมหน้ากากผ้า/หน้ากากอยามัย" ต่อไป เพื่อลดความเสี่ยงโรคโควิด-19และโรคติดเชี้อจากระบบทางเดินหายใจอี่นๆ ด้วย
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 2,560 ผู้เสียชีวิตเพิ่มขึ้น 34 ราย ผู้ที่กําลังรักษาตัว 36,192 ราย และมียอดผู้ที่หายป่วยกลับบ้านแล้ว 5,605 ราย ทําให้มียอดผู้ป่วย ยืนยันสะสมตั้งแต่ 1 ม.ค. 65 จํานวน 2,234,145 ราย จํานวนผู้ที่หายป่วยสะสมจํานวน 2,222,813 ราย จํานวนผู้ป่วยปอดอักเสบรักษาตัวอยู่ในโรงพยาบาล 846 ราย
รัฐบาลไทย-ข่าวทำเนียบรัฐบาล-กระทรวงเกษตรฯ จัดการประชุมคณะกรรมการควบคุมคุณภาพอาหารสัตว์ ครั้งที่ 1/2565
วันอังคารที่ 9 สิงหาคม 2565
กระทรวงเกษตรฯ จัดการประชุมคณะกรรมการควบคุมคุณภาพอาหารสัตว์ ครั้งที่ 1/2565
กระทรวงเกษตรฯ จัดการประชุมคณะกรรมการควบคุมคุณภาพอาหารสัตว์ ครั้งที่ 1/2565
นายสมชวน รัตนมังคลารัตน์ รองปลัดกระทรวงเกษตรและสหกรณ์ เป็นประธานการประชุมคณะกรรมการควบคุมคุณภาพอาหารสัตว์ ครั้งที่ 1/2565 โดยมีผู้แทนสหกรณ์ ผู้แทนกลุ่มเกษตรกร ผู้แทนผู้ประกอบธุรกิจภาคอุตสาหกรรมอาหารสัตว์ และหน่วยงานที่เกี่ยวข้อง เข้าร่วม ณ กระทรวงเกษตรและสหกรณ์ และผ่านระบบประชุมทางไกล Zoom Meeting ซึ่งที่ประชุมได้รับฟังความก้าวหน้าการปรับปรุงกฎหมายด้านปศุสัตว์ตามพระราชบัญญัติควบคุมคุณภาพอาหารสัตว์ พ.ศ.2558 โดยกฎหมายลําดับรองที่ได้มีการประกาศลงราชกิจจานุเบกษา เพิ่มเติม ประกอบด้วยกฎกระทรวง จํานวน 1 ฉบับ ประกาศกระทรวงเกษตรและสหกรณ์ จํานวน 5 ฉบับ และประกาศกรมปศุสัตว์ จํานวน 1 ฉบับ
นอกจากนี้ ที่ประชุมยังได้มีการเห็นชอบประเด็นสําคัญต่าง ๆ ได้แก่ 1) การแก้ไขนิยามอาหารสัตว์เฉพาะ ประเภทอาหารเสริมสําหรับสัตว์และกําหนดคุณภาพหรือมาตรฐานของอาหารสัตว์ควบคุมเฉพาะ ประเภทอาหารเสริมสําหรับสัตว์ 2) การกําหนดอาหารสัตว์ควบคุมเฉพาะ ประเภทวัตถุดิบชนิดข้าวโพดป่น และอาหารสัตว์ที่มิใช่อาหารสัตว์ควบคุมเฉพาะ ประเภทวัตถุดิบชนิดข้าวโพดเมล็ด และกําหนดคุณภาพหรือมาตรฐานของวัตถุดิบทั้ง 2 ชนิด 3) การกําหนดปริมาณสารพิษจากเชื้อราในอาหารสัตว์น้ํา และในวัตถุดิบชนิดรําข้าวสาลี ข้าวสาลีเมล็ด และข้าวบาร์เลย์ 4) การกําหนดลักษณะ และเงื่อนไขของอาหารสัตว์ที่ห้ามนําเข้าซึ่งมีความเสี่ยงต่อโรคอหิวาต์แอฟริกาในสุกร และ 5) การกําหนดลักษณะและเงื่อนไขของอาหารสัตว์ที่ห้ามนําเข้าซึ่งมีความเสี่ยงต่อโรคสมองฟ่ามในแกะ หรือโรคสเครพี (Scrapie หรือ transmissible spongiform encephalopathies)
รัฐบาลไทย-ข่าวทำเนียบรัฐบาล-ธอส. จับมือ ตชด. ต่อยอดความรู้แก่ ครู ตชด. รุ่นที่ 4 จัดอบรมออนไลน์ในหัวข้อ “ห้องเรียนไร้กรอบ”
วันศุกร์ที่ 29 ตุลาคม 2564
ธอส. จับมือ ตชด. ต่อยอดความรู้แก่ ครู ตชด. รุ่นที่ 4 จัดอบรมออนไลน์ในหัวข้อ “ห้องเรียนไร้กรอบ”
ธอส.ร่วมกับ ตชด. จัดโครงการ “ธอส. พัฒนาชีวิตครู ตชด. เพื่อสังคมไทย ก้าวไกลยั่งยืน ปี 2564” จัดอบรมออนไลน์ “ห้องเรียนไร้กรอบ” ถ่ายทอดประสบการณ์ใหม่ แลกเปลี่ยนแนวคิด ให้ครู ตชด. ไปประยุกต์ใช้ให้เหมาะสมกับการเรียนการสอน ด้วยกระบวนการเรียนรู้ New Normal
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) กล่าวว่า ตามที่ธนาคารอาคารสงเคราะห์ มีภารกิจหลักในการช่วยเหลือสนับสนุนด้านการเงินเพื่อให้ประชาชนได้มีที่อยู่อาศัยเป็นของตนเองตามพันธกิจ “ทําให้คนไทยมีบ้าน” โดยดําเนินการควบคู่กับการแสดงความรับผิดชอบต่อสังคมและสิ่งแวดล้อม หรือ CSR มาอย่างต่อเนื่องตลอดระยะเวลา 68 ปี ของการดําเนินงาน ล่าสุดยังได้จัดทํา โครงการ “ธอส. พัฒนาชีวิตครู ตชด. เพื่อสังคมไทยก้าวไกลยั่งยืน ปี 2564” โดยนับเป็นส่วนหนึ่งของโครงการที่ธนาคารจัดทําขึ้นภายใต้ความร่วมมือตามบันทึกข้อตกลง “โครงการความร่วมมือ ธอส.เพื่อโรงเรียนตํารวจตระเวนชายแดนประจําปี 2564” ระหว่าง ธนาคารอาคารสงเคราะห์ กับ กองบัญชาการตํารวจตระเวนชายแดน โดยมีวัตถุประสงค์เพื่อส่งเสริมความรู้ และแนวคิดในการทํางาน เพื่อเพิ่มความสามารถ ประสบการณ์ ด้วยเทคนิควิธีการใหม่ ๆ ให้แก่ครู ตชด. ได้รับทราบและสามารถนําไปประยุกต์ใช้ให้เหมาะสมกับการเรียนการสอน ด้วยกระบวนการเรียนรู้แบบ New Normal ไร้กรอบ โดยไม่จําเป็นต้องใช้รูปแบบหรือวิธีการเดิม ซึ่งจะนําไปสู่การพัฒนาความรู้ให้กับเยาวชนรุ่นใหม่ต่อไป
สําหรับการจัดกิจกรรมอบรมครู ตชด. ในปีนี้ จัดขึ้นเมื่อวันที่ 28 ตุลาคม 2564 โดยมี นางสุดจิตตรา คําดี ผู้ช่วยกรรมการผู้จัดการ สายงานสื่อสารและภาพลักษณ์องค์กร และรักษาการผู้อํานวยการ ฝ่ายสื่อสารองค์กร ธนาคารอาคารสงเคราะห์(ธอส.) เป็นประธานในพิธีเปิดกิจกรรม ซึ่งจัดขึ้นภายใต้หัวข้อ “ห้องเรียนไร้กรอบ” ในรูปแบบออนไลน์ โดยมีครู ตชด. ทั่วประเทศ ที่ได้รับการคัดเลือกจากกองบัญชาการตํารวจตระเวนชายแดน จํานวน 25 โรงเรียนรวมทั้งสิ้น 50 คน เข้าร่วมกิจกรรมเพื่อรับฟังการบรรยายในเรื่องต่าง ๆ อาทิ เทคนิคการจัดทําเนื้อหาการสอนออนไลน์ การสร้างความมั่นใจ ปรับเปลี่ยนแนวความคิดให้เหมาะสมกับการเรียนออนไลน์ นวัตกรรมการสร้างกระบวนการเรียนรู้ เพื่อรับกับสถานการณ์ปัจจุบัน รวมทั้งการใช้ทรัพยากรในท้องถิ่นให้เป็นประโยชน์ เพื่อเพิ่มศักยภาพในการสร้างรายได้ให้กับชุมชน นําไปสู่การพัฒนาชุมชนอย่างยั่งยืน
รัฐบาลไทย-ข่าวทำเนียบรัฐบาล-ผู้ว่าการรถไฟแห่งประเทศไทย ลงพื้นที่โครงการก่อสร้างรถไฟความเร็วสูงเชื่อม 3 สนามบิน ช่วงยมราช - พญาไท บริเวณชุมชนบุญร่มไทร
วันพุธที่ 8 มิถุนายน 2565
ผู้ว่าการรถไฟแห่งประเทศไทย ลงพื้นที่โครงการก่อสร้างรถไฟความเร็วสูงเชื่อม 3 สนามบิน ช่วงยมราช - พญาไท บริเวณชุมชนบุญร่มไทร
เพื่อติดตามความคืบหน้าการส่งมอบที่ดินให้ภาคเอกชน และมาตรการดูแลประชาขนที่ได้รับผลกระทบ
นายนิรุฒ มณีพันธ์ ผู้ว่าการรถไฟแห่งประเทศไทย (รฟท.) กระทรวงคมนาคม และผู้บริหาร รฟท. เดินทางลงพื้นที่โครงการก่อสร้างรถไฟความเร็วสูงเชื่อม 3 สนามบิน ช่วงยมราช - พญาไท บริเวณชุมชนบุญร่มไทร เพื่อติดตามความคืบหน้าการแก้ปัญหาการบุกรุก พร้อมกับติดตามการดูแลผู้ได้รับผลกระทบ ชุมชนในพื้นที่อย่างใกล้ชิด
นายนิรุฒ มณีพันธ์ ผู้ว่า รฟท. เปิดเผยว่า การลงพื้นที่เขตก่อสร้างรถไฟความเร็วสูงเชื่อม 3 สนามบิน ช่วงยมราช - พญาไท บริเวณชุมชนบุญร่มไทรครั้งนี้ เป็นการดําเนินการตามนโยบายของคณะอนุกรรมการแก้ไขปัญหาด้านที่ดินที่เกี่ยวข้องกับกระทรวงคมนาคม ซึ่งมีนายศักดิ์สยาม ชิดชอบ รัฐมนตรีว่าการกระทรวงคมนาคมเป็นประธาน ที่ให้ความสําคัญต่อการแก้ไขปัญหาความเดือดร้อนของพี่น้องประชาชนที่ได้รับผลกระทบจากโครงการลงทุนภาครัฐ ควบคู่กับการบริหารจัดการนําทรัพย์สินที่ดินมาพัฒนาให้เกิดประโยชน์สูงสุด
ทั้งนี้ ระหว่างการแก้ปัญหาการบุกรุกพื้นที่รฟท. ได้มีการพบปะพูดคุยกับชุมชนฯ เพื่อแก้ปัญหาการบุกรุก และหาทางออกร่วมกับชุมชนอย่างต่อเนื่อง โดยในส่วนของชุมชนบุญร่มไทร รฟท. ได้มีความร่วมมือกับการเคหะแห่งชาติ จัดสร้างอาคารที่พักอาศัยขนาด 315 ยูนิต บริเวณพื้นที่ริมบึงมักกะสัน เขตราชเทวี สําหรับรองรับการย้ายของชุมชนให้ไปเช่าอยู่อาศัยได้อย่างถูกต้องตามกฎหมาย ขณะนี้โครงการอยู่ระหว่างการขออนุมัติของหน่วยงานรัฐ และการออกแบบเพื่อก่อสร้าง ประกอบด้วย ห้องพักขนาด 28.5 ตารางเมตร ขนาด 1 ห้องนอน และขนาด 34.6 ตารางเมตร ขนาด 2 ห้องนอน และมีพื้นที่รองรับศูนย์ดูแลเด็ก ศูนย์สุขภาพสําหรับกลุ่มเปราะบาง ห้องประชุม พื้นที่ส่วนกลางสําหรับประกอบอาหาร พื้นที่เก็บรถเข็นสําหรับประกอบอาชีพ รวมถึงมีตลาดสดภายในชุมชน ซึ่งคาดว่าจะก่อสร้างในปี 2567 ระยะเวลาก่อสร้างประมาณ 1 ปี“รฟท. มีความตั้งใจอย่างยิ่งในการดูแลประชาชนทีได้รับผลกระทบจากโครงการลงทุนของรัฐ เพื่อยกระดับคุณภาพชีวิตของคนในชุมชนให้ดียิ่งขึ้น พร้อมทั้งเปิดโอกาสให้ประชาชนในพื้นที่ มีส่วนร่วมในการพิจารณาพื้นที่ปลูกสร้าง และรูปแบบที่พักอาศัยที่เหมาะสม ตลอดจนความสามารถในการชําระค่าเช่าของแต่ละครัวเรือน ซึ่งเป็นนโยบายที่รฟท. ให้ความสําคัญในการสร้างการมีส่วนร่วมกับชุมชนมาโดยตลอด”
นายนิรุฒกล่าวว่า ส่วนความคืบหน้าการส่งมอบที่ดินโครงการรถไฟความเร็วสูงเชื่อม 3 สนามบิน ขณะนี้ รฟท. สามารถแก้ปัญหาในภาพรวม พร้อมกับทําความเข้าใจกับผู้บุกรุกจนได้รับความยินยอมออกจากพื้นที่ครบ 100% แล้ว และหลังแก้ไขเสร็จรฟท. ได้กําหนดแผนส่งมอบพื้นที่ให้เอกชนผู้ได้รับสัมปทานโครงการในเดือนกรกฎาคม 2565
สําหรับโครงการรถไฟความเร็วสูงเชื่อม 3 สนามบิน ดอนเมือง - สุวรรณภูมิ - อู่ตะเภา ถือเป็นโครงการที่มีความสําคัญอย่างยิ่งต่อการพัฒนาเขตพัฒนาพิเศษภาคตะวันออก (อีอีซี) โดยตลอดโครงการมีระยะทาง 220 กิโลเมตร มูลค่าโครงการ 224,500 ล้านบาท ซึ่งจะก่อให้เกิดการลงทุน การจ้างงาน และสนับสนุนการท่องเที่ยว ก่อให้เกิดเติบโตทางเศรษฐกิจ และการขยายตัวของชุมชนได้ในอนาคตอันใกล้
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ เตรียมลงพื้นที่ จ.ภูเก็ต 6 มิ.ย.นี้ ตรวจเยี่ยมการพัฒนาการศึกษาของ จ.ภูเก็ต และเป็นประธานเปิดการสัมมนา Thailand Tourism Congress 2022
วันเสาร์ที่ 4 มิถุนายน 2565
โฆษกรัฐบาลเผย นายกฯ เตรียมลงพื้นที่ จ.ภูเก็ต 6 มิ.ย.นี้ ตรวจเยี่ยมการพัฒนาการศึกษาของ จ.ภูเก็ต และเป็นประธานเปิดการสัมมนา Thailand Tourism Congress 2022
โฆษกรัฐบาลเผย นายกฯ เตรียมลงพื้นที่ จ.ภูเก็ต 6 มิ.ย.นี้ ตรวจเยี่ยมการพัฒนาการศึกษาของ จ.ภูเก็ต และเป็นประธานเปิดการสัมมนา Thailand Tourism Congress 2022 พร้อมปาฐกถาพิเศษ “ยุทธศาสตร์ยกระดับท่องเที่ยวไทยสู่การท่องเที่ยวคุณภาพที่ยั่งยืน”
วันนี้ (4 มิถุนายน 2565)นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีกําหนดการลงพื้นที่ตรวจราชการจังหวัดภูเก็ต ในวันจันทร์ที่ 6 มิถุนายน 2565 โดยเวลาประมาณ 13.30 น. นายกรัฐมนตรีจะตรวจเยี่ยมงานการพัฒนาการศึกษาของจังหวัดภูเก็ต ณ โรงเรียนพุทธมงคลนิมิตร ถนนเยาวราช ตําบลตลาดใหญ่ อําเภอเมืองภูเก็ต จังหวัดภูเก็ต เพื่อมอบนโยบายการจัดการศึกษาแบบมีส่วนร่วม​ และ​เป็นประธานสักขีพยานในพิธีลงนามบันทึกข้อตกลง (MOU) ว่าด้วยความร่วมมือการพัฒนาการศึกษาอย่างยั่งยืน (Partnership school) พร้อมพบปะผู้นําท้องถิ่น​ ภาคเอกชน​ ภาคธุรกิจ​ และหน่วยงานทางการศึกษา​ เยี่ยมชมการขับเคลื่อนการศึกษา​ตั้งแต่ระดับอนุบาลสู่การเตรียมอาชีวะเพื่อการมีงานทํา ซึ่งโรงเรียนพุทธมงคลนิมิตรเป็นโรงเรียนที่จัดการศึกษาเพื่อนักเรียนด้อยโอกาสขาดแคลนทุนทรัพย์ ไม่เก็บค่าเล่าเรียน และเป็นโรงเรียนวิถีพุทธเพื่อเสริมสร้างนักเรียนให้มีความรู้คู่คุณธรรม จริยธรรม มีความรับผิดชอบ มีระเบียบวินัย เลื่อมใสในระบอบประชาธิปไตยอันมีพระมหากษัตริย์ทรงเป็นประมุข โดยเปิดรับนักเรียนระดับชั้นอนุบาลถึงมัธยมศึกษาปีที่ 3
จากนั้น เวลาประมาณ 14.45 น. นายกรัฐมนตรีจะเป็นประธานในพิธีเปิดการสัมมนากําหนดยุทธศาสตร์การท่องเที่ยวประเทศไทย (Thailand Tourism Congress 2022) พร้อมกล่าวปาฐกถาพิเศษ เรื่อง “ยุทธศาสตร์การยกระดับการท่องเที่ยวไทยสู่การท่องเที่ยวคุณภาพที่ยั่งยืน” ณ โรงแรมบียอนด์ รีสอร์ท กะตะ อําเภอเมืองภูเก็ต และจะเดินทางกลับกรุงเทพมหานครในเย็นวันเดียวกัน
นายธนกรกล่าวด้วยว่า สําหรับโครงการ Thailand Tourism Congress 2022 จะเป็นพื้นที่ในการแลกเปลี่ยนความเห็นและองค์ความรู้ในการพัฒนาการท่องเที่ยวของประเทศไทยสู่การเป็นจุดหมายการท่องเที่ยวสําคัญของการท่องเที่ยวโลก อักทั้งยังเป็นโอกาสในการระดมสมองและกําหนดยุทธศาสตร์การพัฒนาการท่องเที่ยวของประเทศไทยสู่ความยั่งยืนและสมดุล รวมทั้งการสร้างเครือข่ายการพัฒนาทั้งจากภาครัฐและภาคเอกชนในอุตสาหกรรมการท่องเที่ยวเพื่อเป็นกลไกในการสร้างข้อได้เปรียบด้านการแข่งขันและสร้างความยั่งยืนของอุตสาหกรรมไทยได้อย่างต่อเนื่อง และสามารถปรับตัวให้สอดรับกับการเปลี่ยนแปลงของโลกในทุกมิติอย่างครอบคลุม นอกจากนี้ยังจะเป็นการผลักดันบทบาทของประเทศไทยเพื่อเป็นศูนย์กลางสุขภาพนานาชาติ (Medical Hub) และเป็นจุดหมายการท่องเที่ยวเชิงสุขภาพระดับโลก (Medical Tourism Destination) ตอบรับแผนการประกาศเปิดประเทศของรัฐบาลเพื่อต้อนรับนักท่องเที่ยวต่างประเทศให้เดินทางเข้ามาท่องเที่ยวในประเทศไทยอันจะเป็นประโยชน์ต่อการกระตุ้นเศรษฐกิจในภาพรวมของประเทศด้วย
...................
รัฐบาลไทย-ข่าวทำเนียบรัฐบาล-วธ.สร้างขวัญกำลังใจ ยกย่องเชิดชูเกียรติศิลปินร่วมสมัย สร้างสรรค์ผลงานคุณภาพสู่สังคมอย่างต่อเนื่อง เฟ้นศิลปินรางวัล “ศิลปาธร” 7 สาขา ประจำปี 2565
วันจันทร์ที่ 7 มีนาคม 2565
วธ.สร้างขวัญกําลังใจ ยกย่องเชิดชูเกียรติศิลปินร่วมสมัย สร้างสรรค์ผลงานคุณภาพสู่สังคมอย่างต่อเนื่อง เฟ้นศิลปินรางวัล “ศิลปาธร” 7 สาขา ประจําปี 2565
วธ.สร้างขวัญกําลังใจ ยกย่องเชิดชูเกียรติศิลปินร่วมสมัย สร้างสรรค์ผลงานคุณภาพสู่สังคมอย่างต่อเนื่อง เฟ้นศิลปินรางวัล “ศิลปาธร” 7 สาขา ประจําปี 2565 รับสมัครตั้งแต่บัดนี้จนถึงวันที่ 31 มี.ค.นี้
วธ.สร้างขวัญกําลังใจ ยกย่องเชิดชูเกียรติศิลปินร่วมสมัย สร้างสรรค์ผลงานคุณภาพสู่สังคมอย่างต่อเนื่อง เฟ้นศิลปินรางวัล “ศิลปาธร” 7 สาขา ประจําปี 2565 รับสมัครตั้งแต่บัดนี้จนถึงวันที่ 31 มี.ค.นี้
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า กระทรวงวัฒนธรรม (วธ.) มีนโยบายขับเคลื่อนโมเดลเศรษฐกิจใหม่ BCG และผลักดัน “Soft Power” ความเป็นไทย เช่น ทัศนศิลป์ ดนตรี ศิลปะการแสดง ภาพยนตร์ การออกแบบ เป็นต้น เพิ่มมูลค่าเศรษฐกิจสร้างสรรค์และปีนี้วธ.มีวิสัยทัศน์ใหม่คือ “วัฒนธรรมและความคิดสร้างสรรค์มีบทบาทในการพัฒนาเศรษฐกิจและสังคมไทย” และปรับเปลี่ยนบทบาทสู่กระทรวงสังคมกึ่งเศรษฐกิจ “วัฒนธรรมทําดี ทํางาน ทําเงิน” รวมทั้งส่งเสริมการสืบสาน รักษาและต่อยอดงานศิลปวัฒนธรรมของชาติอย่างยั่งยืน และการเรียนรู้ การศึกษา การสร้างสรรค์และการจัดการองค์ความรู้ทางวัฒนธรรม เพื่อเผยแพร่ความรู้ด้านศิลปวัฒนธรรมไปสู่นักเรียน นักศึกษาและประชาชน ดังนั้น วธ.โดยสํานักงานศิลปวัฒนธรรมร่วมสมัย (สศร.) ได้ดําเนินการโครงการคัดสรรศิลปินร่วมสมัยดีเด่นรางวัล “ศิลปาธร” ใน 7 สาขา ได้แก่ ทัศนศิลป์ สถาปัตยกรรม วรรณศิลป์ ดนตรี ศิลปะการแสดง ศิลปะการออกแบบและภาพยนตร์และสื่อเคลื่อนไหว ซึ่งโครงการนี้ดําเนินการมาตั้งแต่ ปี พ.ศ. 2547 ต่อเนื่องถึงปัจจุบัน เพื่อยกย่องและเชิดชูเกียรติศิลปินร่วมสมัยที่มีผลงานเป็นที่ประจักษ์ต่อวงการศิลปะ เผยแพร่และสร้างขวัญกําลังใจแก่ศิลปินร่วมสมัยให้สร้างสรรค์ผลงานศิลปะร่วมสมัยที่มีคุณภาพออกสู่สังคมอย่างต่อเนื่อง ทําให้ตั้งแต่ปีพ.ศ. 2547-2564 มีศิลปินร่วมสมัยดีเด่นรางวัล “ศิลปาธร” รวมทั้งหมด 1 พระองค์ และ 94 คน
รัฐมนตรีว่าการกระทรวงวัฒนธรรม กล่าวอีกว่า สําหรับโครงการคัดสรรศิลปินร่วมสมัยดีเด่นรางวัล “ศิลปาธร” ประจําปีพ.ศ.2565 มีคณะกรรมการเป็นผู้ดําเนินการเช่นเดียวกับทุกปีที่ผ่านมาประกอบด้วยคณะกรรมการอํานวยการ คณะกรรมการคัดสรรและคณะกรรมการตัดสิน โดยพิจารณาจากประวัติ ผลงานสร้างสรรค์ของศิลปินและคุณสมบัติอื่นประกอบ เช่น มีเชื้อชาติไทย หรือสัญชาติไทย มีอายุระหว่าง 30 - 55 ปี มีการสร้างสรรค์ผลงานเป็นที่ปรากฏต่อสาธารณชนสืบเนื่องมาถึงปัจจุบัน ผลงานสามารถสร้างปรากฏการณ์ใหม่ให้แก่วงการศิลปะร่วมสมัย ซึ่งวธ.เปิดรับสมัครบุคคล องค์กรหรือหน่วยงานที่มีความประสงค์เสนอชื่อศิลปินเพื่อประกาศยกย่องเชิดชูเกียรติศิลปินร่วมสมัยดีเด่นรางวัล “ศิลปาธร” ประจําปี พ.ศ. 2565 ตั้งแต่บัดนี้จนถึงวันที่ 31 มีนาคม 2565 สามารถดาวน์โหลดใบสมัครและรายละเอียดแนวทางการคัดเลือกฯผ่านทางเว็บไซต์ www.ocac.go.th และสอบถามรายละเอียดเพิ่มเติม โทร.0 2209 3755 ทั้งนี้ วธ.จะประกาศผลศิลปินที่ได้รับคัดเลือกเป็นศิลปินร่วมสมัยดีเด่นรางวัล “ศิลปาธร” ประจําปี พ.ศ. 2565 ภายในเดือนพฤษภาคม 2565 และมอบรางวัลภายในเดือนมิถุนายน 2565 โดยได้รับรางวัลละ 100,000 บาท พร้อมเข็มเชิดชูเกียรติ
รัฐบาลไทย-ข่าวทำเนียบรัฐบาล-ภาวะลองโควิด (Long Covid) ที่คนหายป่วยจากโควิด-19 ต้องรู้
วันเสาร์ที่ 18 กันยายน 2564
ภาวะลองโควิด (Long Covid) ที่คนหายป่วยจากโควิด-19 ต้องรู้
....
กรมควบคุมโรค กระทรวงสาธารณสุข แนะนําผู้ป่วยโควิด-19 ที่รักษาหายและตรวจไม่พบเชื้อไวรัสในร่างกายแล้ว อาจมีอาการหลงเหลืออยู่ ซึ่งองค์การอนามัยโลก (WHO) เรียกอาการนี้ว่า “ภาวะลอง โควิด” (Long COVID) หรืออาการหลงเหลือของเชื้อโควิด-19 ระยะยาว
.
ส่วนใหญ่จะมีอาการหลังจากหายป่วยในช่วง 1 - 3 เดือนแรก พบได้ร้อยละ 30 - 50 ของผู้ป่วยโรคโควิด-19 โดยเฉพาะกลุ่มที่ป่วยรุนแรง ซึ่งแต่ละคนจะมีอาการแตกต่างกันไป เช่น มีไข้ ปวดศีรษะ การรับรู้กลิ่นหรือรสชาติลดลง เจ็บหน้าอก หายใจไม่อิ่ม ปวดกล้ามเนื้อ เหนื่อยล้า ปวดข้อหรือกล้ามเนื้อ ท้องเสีย เป็นต้น
หากผู้ที่หายป่วยจากโรคโควิด-19 แล้วยังมีอาการที่กล่าวมา แนะนําให้พบแพทย์เพื่อหาสาเหตุที่แท้จริง และทําการรักษาให้ตรงกับปัญหาที่เกิดขึ้น กรณีมีข้อสงสัย สอบถามข้อมูลเพิ่มเติมได้ที่ สายด่วนกรมควบคุมโรค โทร. 1422
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายกรัฐมนตรี พร้อมด้วย รัฐมนตรีว่าการกระทรวงมหาดไทย และคณะ ตรวจแผนการป้องกันอุทกภัยและการบริหารจัดการน้ำในพื้นที่นครศรีธรรมราช
วันพฤหัสบดีที่ 7 ตุลาคม 2564
นายกรัฐมนตรี พร้อมด้วย รัฐมนตรีว่าการกระทรวงมหาดไทย และคณะ ตรวจแผนการป้องกันอุทกภัยและการบริหารจัดการน้ําในพื้นที่นครศรีธรรมราช
นายกรัฐมนตรี พร้อมด้วย รัฐมนตรีว่าการกระทรวงมหาดไทย และคณะ ตรวจแผนการป้องกันอุทกภัยและการบริหารจัดการน้ําในพื้นที่นครศรีธรรมราช
วันนี้ (7 ต.ค.64) เวลา 14.10 น. ณ บริเวณถนนพุทธภูมิ ตําบลโพธิ์เสด็จ อําเภอเมืองนครศรีธรรมราช จังหวัดนครศรีธรรมราช พลเอก ประยุทธ์ จันทร์โอชา นายกรัฐมนตรี พร้อมด้วย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย และคณะ ตรวจแผนการป้องกันอุทกภัยและการบริหารจัดการน้ําในพื้นที่จังหวัดนครศรีธรรมราช โดยมี นายไกรศร วิศิษฎ์วงศ์ ผู้ว่าราชการจังหวัดนครศรีธรรมราช พร้อมด้วย รองผู้ว่าราชการจังหวัด หัวหน้าส่วนราชการ และประชาชนในพื้นที่ ให้การต้อนรับ
โอกาสนี้ พลเอก ประยุทธ์ จันทร์โอชา พร้อมด้วย พลเอก อนุพงษ์ เผ่าจินดา และคณะ ได้ติดตามการเตรียมแผนรองรับปริมาณน้ําที่จะไหลลงมาสู่ภาคใต้ ซึ่งศักยภาพทางภูมิศาสตร์ภาคใต้จะประสบปัญหาน้ําท่วมช้ากว่าพื้นที่อื่น ๆ ของประเทศไทย โดยที่ผ่านมารัฐบาลได้เตรียมแผนรองรับไว้แล้วบางส่วน จึงได้เน้นย้ําให้ประชาชนรับฟังข้อมูลข่าวสารการแจ้งเตือนจากส่วนราชการ พร้อมวางแผนจัดอันดับความสําคัญในการเคลื่อนย้ายสิ่งของหากมวลน้ําไหลมามากจนประสบปัญหาน้ําท่วม เพื่อลดความสูญเสียของทรัพย์สิน รวมถึงเตรียมอพยพพี่น้องประชาชนไปอยู่ในพื้นที่ปลอดภัยที่ทางราชการเตรียมไว้ พร้อมทั้งได้กําชับให้ส่วนราชการเร่งสํารวจความเสียหายเพื่อเยียวยาประชาชนที่ประสบภัยตามระเบียบของทางราชการโดยเร็ว นอกจากนี้ ได้กําชับให้จังหวัด อําเภอ และทุกภาคส่วน สร้างการรับรู้ความเข้าใจกับประชาชนในการปฏิบัติตามมาตรการสาธารณสุขอย่างเคร่งครัด ทั้งการสวมหน้ากากอนามัยอยู่ตลอดเวลา กลับบ้านล้างมือ อาบน้ําให้สะอาด เว้นระยะห่างทางสังคม และใช้แอปพลิเคชันไทยชนะ เช็คอินสถานที่ที่ไปทุกครั้ง เพื่อร่วมกันสกัดกั้นการแพร่ระบาดของโรคติดเชื้อไวรัสโคโรนา 2019 (โควิด-19)
รัฐบาลไทย-ข่าวทำเนียบรัฐบาล-กระทรวงยุติธรรม ส่งร่าง พ.ร.บ.คู่ชีวิต คืน ครม.หลังรับฟังความเห็น รัฐมนตรีว่าการกระทรวงยุติธรรม เผย ประชาชน สนับสนุน - ขัดหลักศาสนาคริสต์-อิสลาม แต่ไม่ขัดข้องถ้าจะผลักดัน
วันพุธที่ 20 เมษายน 2565
กระทรวงยุติธรรม ส่งร่าง พ.ร.บ.คู่ชีวิต คืน ครม.หลังรับฟังความเห็น รัฐมนตรีว่าการกระทรวงยุติธรรม เผย ประชาชน สนับสนุน - ขัดหลักศาสนาคริสต์-อิสลาม แต่ไม่ขัดข้องถ้าจะผลักดัน
กระทรวงยุติธรรม ส่งร่าง พ.ร.บ.คู่ชีวิต คืน ครม.หลังรับฟังความเห็น รัฐมนตรีว่าการกระทรวงยุติธรรม เผย ประชาชน สนับสนุน - ขัดหลักศาสนาคริสต์-อิสลาม แต่ไม่ขัดข้องถ้าจะผลักดัน เร่งขับเคลื่อนส่งต่อ เพื่อขยับไปแก้ปัญหาประชาชนเรื่องอื่นต่อ
วันที่ 20 เมษายน 2565 เวลา 10.00 น. ที่กระทรวงยุติธรรม นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม โดยมี ว่าที่ ร.ต.ธนกฤต จิตรอารีย์รัตน์ เลขานุการ รมว.ยุติธรรม น.ส.ณัฐธ์ภัสส์ ยงใจยุทธ ผู้ช่วย รมว.ยุติธรรม นายธนวัชร นิติกาญจนา ที่ปรึกษา รมว.ยุติธรรม พ.ต.ท.ประวุธ วงศ์สีนิล รองปลัดกระทรวงยุติธรรม นางอรัญญา ทองน้ําตะโก รองปลัดกระทรวงยุติธรรม อธิบดีกรมต่างๆ และผู้บริหาร เข้าร่วมการประชุม
โดยนายเรืองศักดิ์ สุวารี อธิบดีกรมคุ้มครองสิทธิและเสรีภาพ ได้รายงานความคืบหน้าร่างพระราชบัญญัติคู่ชีวิต ว่า จากที่คณะรัฐมนตรี มีมติให้กระทรวงยุติธรรม ทบทวนร่างพ.ร.บ.คู่ชีวิต และรับฟังความคิดเห็นกับกลุ่มหลากหลายทางเพศ รวมถึงกลุ่มศาสนา ซึ่งมีคําถามเพิ่มเติม 3 คําถาม ทางกรมคุ้มครองสิทธิฯ ได้ดําเนินการให้มหาวิทยาลัยสุโขทัยธรรมาธิราช ไปรับฟังความเห็น ได้ข้อสรุปเพื่อนําไปรายงานคณะรัฐมนตรีแล้ว
นายสมศักดิ์ กล่าวว่า จากรายงานที่ได้รับฟังความเห็น พบว่า 1. หลักการเหตุผลและความจําเป็น คือ มีกฎหมาย เพื่อให้คู่รักเพศเดียวกันจดทะเบียนคู่ชีวิต 2. สนับสนุนร่างพ.ร.บ.คู่ชีวิตที่รัฐบาลเสนอ สนับสนุนการสมรสเท่าเทียม สนับสนุนใช้ได้กับทุกคน และ 3. การรับฟังความเห็นกลุ่มศาสนา พบว่า ศาสนาพุทธ ไม่ขัดหลักศาสนา ขณะที่ ศาสนาคริสต์ ขัดหลักศาสนา แต่สนับสนุนให้ใช้คําว่าคู่ชีวิต พร้อมขอให้คุ้มครองผู้นําศาสนาที่ปฎิเสธการทําพิธีสมรส ส่วนศาสนาอิสลาม ขัดหลักศาสนา แต่ไม่ขัดข้องถ้าจะผลักดันร่างนี้
“เรื่องนี้ เคยมีร่างของพรรคการเมืองเสนอเข้าสภา แต่ถูกตีตกไปแล้ว แต่ในร่างที่รัฐบาลเสนอ ขณะนี้ อยู่ในขั้นตอนของวิปรัฐบาล ที่ส่งเรื่องให้ครม.พิจารณา และมีคําถามเพิ่ม มายังกระทรวงยุติธรรม ซึ่งขณะนี้ เราได้คําตอบครบถ้วนสมบูรณ์แล้ว และส่งเรื่องไปยังคณะรัฐมนตรีแล้ว เพราะกฎหมาย ที่เป็นประโยชน์กับประชาชน ทางกระทรวงยุติธรรม ไม่รอช้าอย่างแน่นอน และเราจะรีบขับเคลื่อน เพื่อจะได้ไปเร่งแก้ปัญหาของพี่น้องประชาชน ในเรื่องอื่นต่อไป “รมว.ยุติธรรม กล่าว
รัฐบาลไทย-ข่าวทำเนียบรัฐบาล-กรมการขนส่งทางราง กระทรวงคมนาคม ลงพื้นตรวจการก่อสร้างอุโมงค์ทางรอดระหว่างสถานีกลางบางซื่อกับสถานีรถไฟฟ้าสายสีน้ำเงิน (MRT สถานีบางซื่อ)
วันอังคารที่ 6 กรกฎาคม 2564
กรมการขนส่งทางราง กระทรวงคมนาคม ลงพื้นตรวจการก่อสร้างอุโมงค์ทางรอดระหว่างสถานีกลางบางซื่อกับสถานีรถไฟฟ้าสายสีน้ําเงิน (MRT สถานีบางซื่อ)
เพื่อการพัฒนาให้ประชาชนได้รับความสะดวกสบายและปลอดภัยในการใช้บริการมากยิ่งขึ้น
นายพิเชฐ คุณาธรรมรักษ์ รองอธิบดีกรมการขนส่งทางราง กระทรวงคมนาคม นําคณะเจ้าหน้าที่ ขร. ลงพื้นตรวจความคืบหน้าการก่อสร้างอุโมงค์ทางเชื่อมระหว่างสถานีกลางบางซื่อกับรถไฟฟ้าสายสีน้ําเงิน (MRT) สถานีบางซื่อ รวมทั้งตรวจพื้นที่สภาพโดยรอบระบบการขนส่งทางราง เพื่อการพัฒนาให้ประชาชนได้รับความสะดวกสบายและปลอดภัยในการใช้บริการมากยิ่งขึ้น โดยมีผู้แทนจากการรถไฟแห่งประเทศไทย (รฟท.) การรถไฟฟ้าขนส่งมวลชนแห่งประเทศไทย (รฟม.) และบริษัท ทางด่วนและรถไฟฟ้ากรุงเทพ จํากัด (BEM) ร่วมคณะ
กรมการขนส่งทางราง (ขร.) ได้มีข้อแนะนําในการดําเนินงานดังกล่าวว่า การเปิดให้ใช้บริการอุงโมงค์ดังกล่าวควรติดป้ายสัญลักษณ์บอกทางให้ชัดเจน ทั้งในพื้นที่ทั้งส่วนของสถานีกลางบางซื่อและรถไฟฟ้าใต้ดินสถานีบางซื่อ เพื่อให้ประชาชนได้ทราบ รวมถึงแนะนําให้ทําแนวปิดก้นบริเวณสถานีรถไฟบางซื่อ (รฟท.) เพื่อป้องกันการเกิดอุบัติเหตุจากการข้ามถนนและข้ามรางรถไฟตามที่ใช้กันอยู่ในปัจจุบัน และให้จัดทําป้ายประชาสัมพันธ์เชิญชวนให้ประชาชนเลือกใช้อุโมงค์ทางรอดแทน ทั้งนี้ คาดว่าอุโมงค์ทางรอดดังกล่าวจะแล้วเสร็จและเปิดให้บริการในวันที่ 2 สิงหาคมนี้เป็นต้นไป
รัฐบาลไทย-ข่าวทำเนียบรัฐบาล-ธอส.เตือนประชาชน SMS ให้กู้จาก "GBH" ไม่เกี่ยวข้องกับธนาคาร
วันอาทิตย์ที่ 28 พฤศจิกายน 2564
ธอส.เตือนประชาชน SMS ให้กู้จาก "GBH" ไม่เกี่ยวข้องกับธนาคาร
ธอส. เตือนประชาชนกรณีที่มีผู้ส่งข้อความ SMS โดยใช้ชื่อผู้ส่งว่า "GBH" ระบุว่า "คุณสามารถกู้ได้ 3600,000 จากทางเรา" พร้อมแนบลิงค์ ซึ่งอาจทําให้ประชาชนเกิดความเข้าใจผิดเนื่องชื่อผู้ส่งใกล้เคียงกับ SMS จาก ธอส.ที่ใช้ชื่อว่า "GHBank" หรือ GHBSmart"
ธนาคารอาคารสงเคราะห์ (ธอส.) เตือนประชาชนกรณีที่มีผู้ส่งข้อความ SMS โดยใช้ชื่อผู้ส่งว่า "GBH" ระบุว่า "คุณสามารถกู้ได้ 3600,000 จากทางเรา" พร้อมแนบลิงค์ ซึ่งอาจทําให้ประชาชนเกิดความเข้าใจผิดเนื่องชื่อผู้ส่งใกล้เคียงกับ SMS จาก ธอส.ที่ใช้ชื่อว่า "GHBank" หรือ GHBSmart" โดย ธอส. ขอยืนยันว่าข้อความ SMS จาก "GBH" ไม่มีส่วนเกี่ยวข้องกับ ธอส. ซึ่งปัจจุบันธนาคาร ไม่มีนโยบายส่ง SMS เพื่อแจ้งวงเงินให้กู้หรือเชิญให้ประชาชนทั่วไปกู้แต่อย่างใด
ทั้งนี้ หากลูกค้าประชาชนได้รับ SMS ในลักษณะเดียวกันนี้ ขอความร่วมมือไม่ส่งต่อหรือแชร์ข้อมูล เพื่อป้องกันไม่ให้เกิดความสับสน สอบถามรายละเอียด หรือ ติดต่อข้อมูลข่าวสารของธนาคารเพิ่มเติมได้ที่ www.ghbank.co.th หรือ ศูนย์ลูกค้าสัมพันธ์(Call Center) โทร 0-2645-9000 และ Facebook Fanpage ธนาคารอาคารสงเคราะห์
รัฐบาลไทย-ข่าวทำเนียบรัฐบาล-โฆษกรัฐบาลเปิดแผนการฉีดวัคซีนกระตุ้นเข็ม 3 สำหรับประชาชน สามารถเข้ารับการฉีดวัคซีน Pfizer /Moderna เป็นเข็มกระตุ้น “นายกฯ”ขอบคุณประชาชนให้ความร่วมมืออย่างดี
วันอังคารที่ 14 ธันวาคม 2564
โฆษกรัฐบาลเปิดแผนการฉีดวัคซีนกระตุ้นเข็ม 3 สําหรับประชาชน สามารถเข้ารับการฉีดวัคซีน Pfizer /Moderna เป็นเข็มกระตุ้น “นายกฯ”ขอบคุณประชาชนให้ความร่วมมืออย่างดี
โฆษกรัฐบาลเปิดแผนการฉีดวัคซีนกระตุ้นเข็ม 3 สําหรับประชาชนที่ฉีด AstraZeneca เข็มที่ 1 และ 2 / วัคซีนสูตรไขว้ สามารถเข้ารับการฉีดวัคซีน Pfizer /Moderna เป็นเข็มกระตุ้น โดยเว้นระยะห่างตั้งแต่ 3 – 6 เดือนขึ้นไป “นายกฯ”ขอบคุณประชาชนให้ความร่วมมืออย่างดี
(14 ธ.ค. 64) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า ในการประชุมศูนย์บริหารสถานการณ์โควิด-19 วานนี้ เห็นชอบแผนการบริหารจัดการวัคซีนโควิด-19 ภายในเดือนธันวาคม 2564 โดยจะให้มีบริการฉีดวัคซีนอย่างน้อยจํานวน 6.6 ล้านโดส แบ่งเป็น เข็มที่ 1 จํานวน 3.1 ล้านโดส เข็มที่ 2 จํานวน 2.3 ล้านโดส และเข็มที่ 3 จํานวน 1.2 ล้านโดส และจะดําเนินการแผนการฉีดวัคซีนเข็มกระตุ้นตามแนวทางใหม่ตามคําแนะนําการฉีดวัคซีนโควิด-19 เข็มกระตุ้นจากที่ประชุมคณะอนุกรรมการสร้างเสริมภูมิคุ้มกันโรค ดังนี้
- ประชาชนที่ได้รับการฉีดวัคซีนเข็มที่ 2 ในเดือนสิงหาคม – กันยายน 2564 สามารถเข้ารับวัคซีนเข็มกระตุ้นในเดือนธันวาคม 2564
- ประชาชนที่ได้รับการฉีดวัคซีนเข็มที่ 2 ในเดือนกันยายน – ตุลาคม 2564 สามารถเข้ารับวัคซีนเข็มกระตุ้นในเดือนมกราคม 2565
- ประชาชนที่ได้รับการฉีดวัคซีนเข็มที่ 2 ในเดือนตุลาคม – พฤศจิกายน 2564 สามารถเข้ารับวัคซีนเข็มกระตุ้นในเดือนกุมภาพันธ์ 2565
- ประชาชนที่ได้รับการฉีดวัคซีนเข็มที่ 2 ในเดือนพฤศจิกายน – ธันวาคม 2564 สามารถเข้ารับวัคซีนเข็มกระตุ้นในเดือนมีนาคม 2565
ทั้งนี้ ประชาชนที่ได้รับวัคซีนเข็มที่ 1 และ 2 เป็น AstraZeneca สามารถรับวัคซีนเข็มกระตุ้นเป็น Pfizer หรือ Moderna โดยเว้นระยะห่างตั้งแต่ 3 – 6 เดือนขึ้นไป หลังเข็มที่ 2 สําหรับประชาชนที่ได้รับวัคซีนเข็มที่ 1 และ 2 เป็น Pfizer หรือ Moderna สามารถรับวัคซีนเข็มกระตุ้นเป็น Pfizer หรือ Moderna โดยเว้นระยะห่างตั้งแต่ 6 เดือนขึ้นไป รวมถึงประชาชนที่ได้รับการฉีดวัคซีนสูตรไขว้ เข็มที่ 1 Sinovac หรือ Sinopharm เข็มที่ 2 AstraZeneca สามารถรับวัคซีนเข็มกระตุ้นเป็น AstraZeneca/ Pfizer หรือ Moderna โดย ศบค. มีแผนการฉีดวัคซีนเข็มที่ 3 เพิ่มอย่างน้อย 23 ล้านโดส ภายในเดือนมีนาคม 2565 เพื่อเป็นการกระตุ้นภูมิคุ้มกันแก่ประชาชน
โฆษกประจําสํานักนายกรัฐมนตรี กล่าวว่า ที่ประชุม ศบค. ยังเห็นชอบแผนการบริหารจัดการวัคซีนโควิด-19 ของประเทศไทย ในปี 2565 โดยรัฐบาลตั้งเป้าจะจัดหาวัคซีนจํานวน 120 ล้านโดส จากบริษัทผู้ผลิตหลายบริษัทด้วยกัน อาทิ AstraZeneca Pfizer และวัคซีนชนิด Protein Subunit เพื่อให้ประชาชนได้รับการฉีดวัคซีนอย่างเพียงพอและครอบคลุมอย่างน้อยร้อยละ 80 ของประชากรทุกคนในประเทศไทย สําหรับกลุ่มเป้าหมายอายุต่ํากว่า 12 ปี สามารถได้รับการฉีดวัคซีนตามความสมัครใจของเด็กและผู้ปกครอง ส่วนผู้ที่ยังไม่เคยรับการฉีดวัคซีน สามารถเข้ารับการฉีดวัคซีนแบบ walk-in ได้ตามสถานพยาบาลหรือศูนย์บริการฉีดวัคซีนอีกด้วย อย่างไรก็ตามพล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมขอบคุณพี่น้องประชาชนที่ให้ความร่วมมือในการป้องกันโควิด-19อย่างดีทําให้สถานการณ์ต่างๆดีขึ้น
รัฐบาลไทย-ข่าวทำเนียบรัฐบาล-ครม. อนุมัติ 14,510.3059 ล้านบาท จ่ายค่าตอบแทน/ค่าเสี่ยงภัย แก่บุคลากรทางการแพทย์และสาธารณสุข จำนวน 6 โครงการ
วันอังคารที่ 2 สิงหาคม 2565
ครม. อนุมัติ 14,510.3059  ล้านบาท จ่ายค่าตอบแทน/ค่าเสี่ยงภัย แก่บุคลากรทางการแพทย์และสาธารณสุข จํานวน 6 โครงการ
ครม. อนุมัติ 14,510.3059  ล้านบาท จ่ายค่าตอบแทน/ค่าเสี่ยงภัย แก่บุคลากรทางการแพทย์และสาธารณสุข จํานวน 6 โครงการ
วันที่ 2 สิงหาคม 2565 นายธนกร วังบุญคงชนะ โฆษกประจําสํานักนายกรัฐมนตรี แถลงมติคณะรัฐมนตรีเห็นชอบในหลักการโครงการในกลุ่มที่เกี่ยวข้องกับการจ่ายค่าตอบแทนแก่บุคลากรทางการแพทย์และสาธารณสุข จํานวน 6 โครงการ ได้แก่
1. โครงการแก้ไขปัญหาโรคติดต่ออุบัติใหม่กรณีโรคโควิด-19 ของกองสาธารณสุขฉุกเฉิน
2. โครงการค่าตอบแทนบุคลากรนอกเหนือภารกิจปกติ ของสํานักงานปลัดกระทรวงสาธารณสุข
3. โครงการค่าใช้จ่ายในการบรรเทา แก้ไขปัญหาและเยียวยาผู้ที่ได้รับผลกระทบจากการระบาดของโรคโควิด-19 ของกรมการแพทย์
4. โครงการจ่ายค่าตอบแทนการเสี่ยงภัยในการปฏิบัติงานบริการรองรับผู้ป่วยโควิด-19 ของกรมวิทยาศาสตร์การแพทย์
5. โครงการจ่ายค่าตอบแทนการเสี่ยงภัยในการปฏิบัติงานบริการรองรับผู้ป่วยโควิด-19 ของกรมสุขภาพจิต
6. โครงการสนับสนุนการจัดบริหารทางการแพทย์และสารธารณสุขรองรับการแพร่ระบาดของโรคโควิด-19 ของกรมอนามัย
ทั้งนี้ กรอบวงเงินทั้งสิ้น 14,510.3059ล้านบาท เพื่อเป็นการชําระค่าตอบแทน/ค่าเสี่ยงภัย แก่บุคลากรทางการแพทย์และสาธารณสุขจากภารกิจที่เพิ่มขึ้นเนื่องจากสถานการณ์การแพร่ระบาดของโรคโควิด-19 โดยมอบหมายให้กระทรวงสาธารณสุข ดําเนินการปรับกรอบวงเงินของโครงการดังกล่าว ให้เป็นค่าใช้จ่ายที่เกิดขึ้นจริงจนถึงเดือน มิถุนายน 2565และเป็นไปตามหลักเกณฑ์และระเบียบที่เกี่ยวข้อง จําแนกค่าใช้จ่ายตามประเภทบุคลากรทางการแพทย์ ระยะเวลาที่ค้างจ่ายเป็นรายเดือน ตลอดจนปรับแผนการดําเนินงาน/แผนเบิกจ่ายให้สอดคล้องกับกิจกรรมภายใต้โครงการในกลุ่มดังกล่าว
รัฐบาลไทย-ข่าวทำเนียบรัฐบาล-นำร่อง 12 งานบริการสู่ระบบ E-Service ในปี 2565
วันอาทิตย์ที่ 22 สิงหาคม 2564
นําร่อง 12 งานบริการสู่ระบบ E-Service ในปี 2565
วันพฤหัสบดีที่ 12 สิงหาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลตั้งเป้าขับเคลื่อนงานบริการภาครัฐสู่ระบบ e-Service ในปี 2565 โดยนําร่อง 12 งานบริการ ประกอบด้วย ระบบพิสูจน์และยืนยันตัวตนทางดิจิทัล ระบบรับชําระภาษีที่ดินและสิ่งปลูกสร้าง ระบบแจ้งเตือนสิทธิ์และช่วยเหลือในการรับสวัสดิการของประชาชนตลอดช่วงชีวิต ศูนย์ร้องเรียนเบ็ดเสร็จ ระบบอํานวยความสะดวกแก่ผู้เดินทาง ระบบออกบัตรสุขภาพอิเล็กทรอนิกส์ ระบบช่วยเหลือผู้ว่างงานให้กลับเข้าสู่ตลาดแรงงาน ระบบ 1 รหัส 1 ผู้ประกอบการ ระบบขออนุญาตวัตถุอันตรายแบบครบวงจร ระบบรับรองมาตรฐานสินค้าเกษตร ระบบขึ้นทะเบียนเกษตรกรและการขอรับความช่วยเหลือ และระบบเชื่อมโยงสินค้าข้ามแดนทางบก ทั้งนี้เพื่อเพิ่มประสิทธิภาพการให้บริการและอํานวยความสะดวกแก่ประชาชน
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เปิด Walk-in ฉีดวัคซีนโควิด ให้ 3 กลุ่มเสี่ยง
วันอาทิตย์ที่ 22 สิงหาคม 2564
เปิด Walk-in ฉีดวัคซีนโควิด ให้ 3 กลุ่มเสี่ยง
วันเสาร์ที่ 24 กรกฎาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเปิดระบบ Walk-in เร่งฉีดวัคซีนแอสตราเซนเนกาเข็มแรก ให้แก่ประชาชน 3 กลุ่มเสี่ยง ได้แก่ ผู้สูงอายุที่มีอายุ 60 ปีขึ้นไป สตรีมีครรภ์ อายุครรภ์ 12 สัปดาห์ขึ้นไป และผู้มีน้ําหนักตัว 100 กก.ขึ้นไป ที่ยังไม่เคยได้รับวัคซีนโควิด-19 โดยสามารถเดินทางไปรับบริการฉีดวัคซีนได้โดยไม่ต้องลงทะเบียนล่วงหน้า ณ ศูนย์ฉีดวัคซีนสถานีกลางบางซื่อ กทม. ประตูที่ 2 3 และ 4 สําหรับสตรีมีครรภ์และผู้มีน้ําหนักตัว 100 กก.ขึ้นไป ให้ไปรับวัคซีนได้ตั้งแต่เวลา 13.00 – 17.00 น. โดยให้สตรีมีครรภ์นําหลักฐานที่แพทย์รับรองไปด้วย ส่วนผู้สูงอายุ ให้ไปรับวัคซีนได้ตั้งแต่เวลา 09.00 – 17.00 น. จนถึงวันที่ 31 ก.ค. นี้ อย่างไรก็ตาม แม้ประชาชนจะได้รับวัคซีนแล้วแต่ยังต้องปฏิบัติตามมาตรการควบคุมโรคอย่างเคร่งครัดต่อไป
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี